internet vaartha 269 Views
న్యూఢిల్లీ : భారత్‌ ఉత్పత్తిరంగ వృద్ధి మార్చి నెలలో కొంతమేర పెరిగింది. కొత్త ఆర్డర్లు రావడం ఇందుకు కీలకం అయింది. ఫిబ్రవరినెల వరకూ స్థిరంగానే ఉన్న ఉత్పత్తిరంగ సూచి మార్చిలో కంపెనీలకు కొత్త ఆర్డర్లు రాకపరంగా కొంత వృద్ధిని సాధించింది. నిక్కీ పిఎంఐ సర్వేను చూస్తే ఎనిమిది నెలల గరిష్టస్థాయిలో ఉత్పత్తిరంగసూచీ ఉంది. 51.1 పాయింట్ల నుంచి మార్చినెలలో 52.4 పాయింట్లకు చేరింది. 50 పాయింట్లకు దిగువన రికార్డు అయితే దిగజారినట్లుగా భావిస్తారు. 50 పాయింట్లకుపైబడి ఉత్పత్తిరంగసూచి ఉంటే వృదఇధ ఉన్నట్లుగా సర్వే సంస్థలు భావిస్తాయి. గడచిన ఏడాది డిసెంబరులో సూచి 49.1 పాయింట్లకు క్షీణించిన సంగతి తెలిసిందే. దేశీయంగా ఉన్న డిమాండ్‌ ఆధారంగా ఉత్పత్తిదారులు కూడా తమ కొత్త ఎగుమతి వ్యాపారాలను పెంచుకోగలిగారు. ఉత్పత్తి వృద్ధి 2015 ఆగస్టునెలనాటి రికార్డుకు చేరువ అయింది. కొత్త వ్యాపార ఆర్డర్లు ఎక్కువ రాసాగాయి. తాజా విస్తరణ గణాంకాలు వినియోగ రంగ ఉత్పత్తులవిభాగంలోనే ఎక్కువ వృద్ధి ఉన్నట్లు సూచిస్తు న్నాయి. గతజూలై నెల నుంచి కొత్త బిజినెస్‌ ఆర్డర్లు వస్తూనే ఉన్నాయి. మరింతగా వృద్ధి చెందేందుకు అవకాశం ఉంది. అయితే ఉత్పత్తిరంగ సూచి పెరుగుదలకు మరింతగా కొత్త ఆర్డర్లు రావాల్సిఉందని మార్కిట్స్‌ ఆర్థిక వేత్త పాలియాన్నా డి లీమా వెల్లడించారు. ఇక కార్మికరంగంలో ఉపాధి గణాంకాలు స్థిరంగా ఉన్నా యి. ఇక ధరలపరంగా చూస్తే ఖర్చు ద్రవ్యోల్బణం కొంతపెరిగింది. ఛార్జీలు పెరిగాయి. 2014 నవం బరు నాటి ధరలు నమోద య్యాయి. ఉత్పత్తిరంగ సూచీల్లో ద్రవ్యోల్బణఒత్తిడులు ఎక్కువగా ఉంటా యని మార్కిట్స్‌ సర్వే సూచిస్తోంది. వ్యయభారం మరింతగా పెరుగుతుంది.అధికారిక గణాంకాలప్రకా రం వాణిజ్య ఎగుమతులు వరుసగా 15వ నెలలో దిగజారాయి. పిఎంఐసూచి 50.7 పాయింట్లకు అక్టో బరులో నమోదయింది. అంతకుముందు సెప్టెంబరు లో 51.2 పాయింట్లుగా ఉంది. అధికారిక గణాంకా లను చూస్తే ఉత్పత్తిరంగం అక్టోబరులో పదిశాతం పెరిగింది. అదేవిధంగా పిఎంఐ గణాంకాలు మరింత అప్రమత్తం కావాల్సిన పరిస్థితిని సూచిస్తున్నాయి.